《蔡琰归汉图》
明代·林景清

文姬别子地，一骑轻南驰。
伤哉贤王北，一骑挟二儿。
二儿抱父啼，问母何所之。
停鞭屡回首，重会知无期。
孰谓天壤内，野心无人彝。
万物以类偶，湿化犹相随。
穹庐况万里，日暮惊沙吹。
惜哉辨琴智，不辨华与夷。
纵怜形势迫，难掩节义亏。
独有思汉心，写入哀纮知。
一朝天使至，千金赎蛾眉。
雨露洗腥瘢，阳和变愁姿。
出关拜汉月，照妾心苦悲。
妾心傥未白，何以觐彤墀。
狐死尚丘首，越鸟终南枝。
如何李都尉，没齿阴山陲。

作者简介：连江人，有《竹窗小槁》。